Mateo Garralda
<s>Mateo Jesús Garralda Larumbe (Burlada, 1. prosinca 1969.), umirovljeni španjolski rukometaš i aktualni rukometni trener.</s><s>Garralda je igrao na poziciji desnog vanjskog, a većinu svoje igračke karijere proveo je u Španjolskoj.</s><s>Od 2016. godine izbornik je reprezentacije Čilea, s kojom je redovito igrao na međunarodnim natjecanjima.</s>

<s>Garralda se rukometom počeo baviti u rodnoj Burladi.</s><s>Godine 1988. imao je svoj profesionalni debi u dresu BM Granollersa, odakle je 1991. godine prešao u Atlético Madrid.</s><s>Nakon raspuštanja kluba 1992., prelazi u klub Teka Cantabria, s kojim je u dva navrata osvojio španjolsko prvenstvo, jedan superkup, jedan EHF Kup i jednu Ligu prvaka.</s><s>Nakon dvije godine prelazi u Barcelonu, s kojom je u više navrata osvajao prvenstvo te domaće i međunarodne kupove.</s><s>Uspješnu karijeru, mada ne tako trofejnu kao u Barceloni, imao je i u Portlandu, s kojim je također osvojio nekoliko prvenstava te nekoliko kupova.</s><s>Godine 2006., u dobi od 37 godina, prelazi u Ademar León, gdje igra dvije sezone, prije nego prelazi u danski KIF Kolding.</s><s>S Koldingom je 2009. godine postao danski prvak.</s><s>Godine 2011. prelazi u AD Guadalajaru, gdje igra do 2012. godine kada odlazi u igračku mirovinu.</s><s>Garralda je dugo vremena bio rekorder po broju nastupa u španjolskoj ligi, a do 2011. godine je bio i rekordni strijelac lige.</s>

<s>Za reprezentaciju Španjolske debitirao je 1988. godine te je igrao sve do 2007., osvojivši niz međunarodnih odličja s reprezentacijom.</s><s>Bio je dio reprezentacije koja je osvojila zlatnu medalju na Svjetskom prvenstvu 2005.; na tom je turniru bio proglašen za najboljeg desnog vanjskog turnira, što mu je bilo drugo takvo priznanje, nakon 1993. godine, kada je bio i treći najbolji strijelac prvenstva.</s><s>Uz svjetsko zlato, ima tri srebra i jednu broncu s Europskih prvenstava te dvije brončane medalje s Olimpijskih igara.</s>

<s>Nakon umirovljenja, Garralda se posvetio trenerskoj karijeri.</s><s>Dvije je godine vodio AD Guadalajaru, nakon čega je jednu sezonu vodio rumunjski Știința Dedeman Bacău.</s><s>Tokom 2015. godine kratko je vodio Portoriko da bi 2016. godine preuzeo reprezentaciju Čilea, koju vodi i danas i s kojom je redovito sudjelovao na međunarodnim natjecanjima.</s>

<s>Španski rukometaši
Španski rukometni treneri
Svjetski prvaci u rukometu</s>

